
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН ПУРНЕ ТЕ ТИВӖҪЛӖ 
МЕДИЦИНА СТРАХОВАНИЙӖН ТЕРРИТОРИ ФОНЧӖН 2025 ҪУЛХИ БЮДЖЕТНЕ ПУРНӐҪЛАНИ ҪИНЧЕН

Чӑваш Республикин Патшалӑх Канашӗ
2026 ҫулхи ҫу уйӑхӗн 21-мӗшӗнче
йышӑннӑ

1 статья
Чӑваш Республикин Пурне те тивӗҫлӗ медицина страхованийӗн территори фончӗн (малалла – Фонд) 2025 ҫулхи бюджетне тупӑшсем енӗпе 25400427,7 пин тенкӗ чухлӗ, тӑкаксем енӗпе 25338981,3 пин тенкӗ чухлӗ, тупӑшсене тӑкаксенчен (Фонд бюджечӗн профицичӗ) 61446,4 пин тенкӗ чухлӗ ытларах пурнӑҫлани ҫинчен калакан отчета ҫак кӑтартусемпе ҫирӗплетес:
ҫак Саккун ҫумне 1-мӗш хушса ҫырнипе килӗшӳллӗн бюджетсен тупӑшӗсен классификацийӗн кочӗсем тӑрӑх Фондӑн 2025 ҫулхи бюджечӗн тупӑшӗсене пурнӑҫланине;
ҫак Саккун ҫумне 2-мӗш хушса ҫырнипе килӗшӳллӗн Фондӑн 2025 ҫулхи бюджечӗн тӑкакӗсен тытӑмне;
ҫак Саккун ҫумне 3-мӗш хушса ҫырнипе килӗшӳллӗн бюджетсен тӑка-кӗсен классификацийӗн пайӗсем тата ҫум пайӗсем тӑрӑх Фондӑн 2025 ҫулхи бюджечӗн тӑкакӗсене пурнӑҫланине;
ҫак Саккун ҫумне 4-мӗш хушса ҫырнипе килӗшӳллӗн бюджетсен дефицичӗсене укҫа-тенкӗпе тивӗҫтермелли ҫӑл куҫсен классификацийӗн кочӗсем тӑрӑх Фондӑн 2025 ҫулхи бюджет дефицитне укҫа-тенкӗпе тивӗҫтермелли ҫӑл куҫсене.
2 статья 
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

Шупашкар хули
2026 ҫулхи ҫу уйӑхӗн 22-мӗшӗ

